‘ডোপিং’ মানেই বিতর্ক! লঘু পাপে গুরু দণ্ড – নাকি গুরু পাপে লঘু দণ্ড? মজার বিষয়, ১৯৮৯ সালে কম্যিউনিস্ট পূর্ব জার্মানির পতনের পর, তাদের ‘ডোপিং সিস্টেম’ সংক্রান্ত নানা তথ্য উদ্ঘাটন করেন বিশেষজ্ঞরা৷ দেখা যায়, খেলোয়াড়দের শরীরে শক্তিবর্ধক নিষিদ্ধ ড্রাগ ‘ইনজেক্ট’ করার মতো একটা কাজকে ‘পাপ’ বলে ধরাই হতো না সেখানে৷ দণ্ড দেওয়া তো দূরের কথা! তবে এই ইতিহাসিক সত্যটা নতুন কিছু নয়৷ সে আমলে বিভিন্ন আন্তর্জাতিক প্রতিযোগিতায় সাধারণের চেয়ে অনেক বেশি উন্নতমানের ফলের আশায় যে ক্রীড়াবিদ, বিশেষ করে নারীদের নিষিদ্ধ ওষুধ দেওয়ার একটা চল ছিল – সেটা অনেকেরই জানা৷